CELEX: 32006R1557
Language: lv
Date: 2006-10-18 00:00:00
Title: Komisijas Regula (EK) Nr. 1557/2006 ( 2006. gada 18. oktobris ) par sīki izstrādātiem noteikumiem Padomes Regulas (EK) Nr. 1952/2005 piemērošanai attiecībā uz līgumu reģistrēšanu un datu paziņošanu apiņu nozarē

19.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 288/18
            
         
      KOMISIJAS REGULA (EK) Nr. 1557/2006
   (2006. gada 18. oktobris)
   par sīki izstrādātiem noteikumiem Padomes Regulas (EK) Nr. 1952/2005 piemērošanai attiecībā uz līgumu reģistrēšanu un datu paziņošanu apiņu nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 23. novembra Regulu (EK) Nr. 1952/2005 par apiņu tirgu kopīgo organizāciju un Regulas (EEK) Nr. 1696/71, Regulas (EEK) Nr. 1037/72, Regulas (EEK) Nr. 879/73 un Regulas (EEK) Nr. 1981/82 atcelšanu (1), un jo īpaši tās 17. panta ceturto un piekto ievilkumu,
   tā kā:
   
               (1)
            
            
               Skaidrības un racionalitātes labad pēc Regulas (EK) Nr. 1952/2005 pieņemšanas jāatceļ un jāaizstāj Komisijas 1973. gada 20. marta Regula (EEK) Nr. 776/73 par līgumu reģistrēšanu un ar apiņiem saistītas informācijas sniegšanu (2).
            
         
               (2)
            
            
               Regulas (EK) Nr. 1952/2005 14. pants paredz, ka jāreģistrē visi Kopienā audzētu apiņu piegādes līgumi, kas noslēgti starp audzētāju vai audzētāju apvienību un pircēju. Tāpēc jāparedz sīki izstrādāti šādas reģistrācijas noteikumi.
            
         
               (3)
            
            
               Piegādes, kas veiktas saskaņā ar Regulas (EK) Nr. 1952/2005 14. panta 2. punktā minētajiem iepriekš noslēgtajiem līgumiem, var neatbilst tajos paredzētajiem noteikumiem, jo īpaši daudzuma ziņā. Lai iegūtu precīzus datus par apiņu tirdzniecību, jāreģistrē arī šīs piegādes.
            
         
               (4)
            
            
               Lai atvieglotu iepriekš noslēgto līgumu reģistrāciju, ir lietderīgi paredzēt, ka tie jānoslēdz rakstveidā un ka par tiem jāpaziņo katras dalībvalsts izraudzītai struktūrai.
            
         
               (5)
            
            
               Ja līgums nav noslēgts iepriekš un nav citu apliecinošo dokumentu, šie līgumi jāreģistrē, pamatojoties uz kvitēto faktūrrēķinu dublikātiem par veiktajām piegādēm.
            
         
               (6)
            
            
               Regulas (EK) Nr. 1952/2005 15. pantā paredzēts, ka dalībvalstis un Komisija apmainās ar minētās regulas piemērošanai vajadzīgajiem datiem. Jāparedz sīki izstrādāti noteikumi šādai datu apmaiņai.
            
         
               (7)
            
            
               Īrijā apiņus vairs neaudzē, un skaidrības un racionalitātes labad jāatceļ Komisijas 1975. gada 29. maija Regula (EEK) Nr. 1375/75 par apiņu audzētāju grupu atzīšanas nosacījumiem Īrijā (3).
            
         
               (8)
            
            
               Šajā regulā paredzētie pasākumi ir saskaņā ar Apiņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1952/2005 14. panta 1. punktā paredzēto reģistrāciju piemēro tikai līgumiem par attiecīgās dalībvalsts teritorijā novāktajiem apiņiem.
   2. pants
   Struktūra, ko dalībvalsts izraudzījusi atbilstīgi Regulas (EK) Nr. 1952/2005 14. panta 1. punktam, reģistrē visas veiktās piegādes, atsevišķi norādot piegādes saskaņā ar regulas 14. panta 2. punktā minētajiem iepriekš noslēgtajiem (iepriekšējiem) līgumiem un piegādes saskaņā ar citiem līgumiem.
   3. pants
   Iepriekš noslēgtos līgumus slēdz rakstveidā. Katra iepriekš noslēgtā līguma eksemplāru audzētājs vai atzīta audzētāju grupa ne vēlāk kā mēnesi pēc līguma noslēgšanas nosūta 2. pantā minētajai struktūrai.
   4. pants
   Līgumus, kas nav noslēgti iepriekš, reģistrē, pamatojoties uz kvitēto faktūrrēķinu dublikātiem, kurus pārdevējs nosūta 2. pantā minētajai struktūrai.
   Pārdevējs var nosūtīt šos dublikātus pēc katras piegādes vai arī visus kopā, bet jebkurā gadījumā tas jāpaveic līdz 15. martam.
   5. pants
   Par katru ražu dalībvalstis elektroniski paziņo Komisijai pielikumā noteikto informāciju, un tas jāpaveic vēlākais nākamā gada 15. aprīlī pēc attiecīgās ražas gada.
   6. pants
   Atceļ Regulas (EEK) Nr. 776/73 un (EEK) Nr. 1375/75.
   7. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 18. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 317, 3.12.2005., 29. lpp.
   
      (2)  OV L 74, 22.3.1973., 14. lpp. Regulā jaunākie grozījumi izdarīti ar Regulu (EEK) Nr. 1516/77 (OV L 169, 7.7.1977., 12. lpp.).
   
      (3)  OV L 139, 30.5.1975., 27. lpp.
   
      PIELIKUMS
      APIŅI: iepriekš noslēgtie līgumi un ražas bilance
      Informācija, kas Komisijai nosūtāma vēlākais nākamā gada 15. aprīlī pēc attiecīgās ražas gada
      
                   
               
               
                  Raža:
               
            
                   
               
               
                  Deklarētāja dalībvalsts:
               
            
                   
               
               
                  Rūgtie apiņi
               
               
                  Smaržīgie apiņi
               
               
                  Kopā
               
            
                  (1)
               
               
                  (2)
               
               
                  (3)
               
               
                  (4)
               
            
                  
                              1.
                           
                           
                              APIŅU DAUDZUMS, KAS ATBILST IEPRIEKŠ NOSLĒGTIEM LĪGUMIEM PAR ATTIECĪGO RAŽU (tonnās)
                           
                        
               
                  
                     
               
               
                  
                     
               
               
                   
               
            2.   APIŅU PIEGĀDES
               
            2.1.   Saskaņā ar iepriekš noslēgtiem līgumiem
               
            
                  
                              2.1.1.
                           
                           
                              Piegādātais daudzums (tonnās)
                           
                        
               
                   
               
               
                   
               
               
                   
               
            
                  
                              2.1.2.
                           
                           
                              Vidējā cena (1) (EUR/kg (2))
                           
                        
               
                   
               
               
                   
               
               
                   
               
            2.2.   Saskaņā ar citiem līgumiem
               
            
                  
                              2.2.1.
                           
                           
                              Piegādātais daudzums (tonnās)
                           
                        
               
                   
               
               
                   
               
               
                   
               
            
                  
                              2.2.2.
                           
                           
                              Vidējā cena (1) (EUR/kg (2))
                           
                        
               
                   
               
               
                   
               
               
                   
               
            
                  
                              2.3.
                           
                           
                              Kopējais piegādātais daudzums (tonnās)
                           
                        
               
                   
               
               
                   
               
               
                   
               
            
                  
                              3.
                           
                           
                              NEPĀRDOTO APIŅU DAUDZUMS (tonnās)
                           
                        
               
                   
               
               
                   
               
               
                   
               
            4.   ALFA SKĀBE
               
            
                  
                              4.1.
                           
                           
                              Alfa skābes produkcija (tonnās)
                           
                        
               
                   
               
               
                   
               
               
                   
               
            
                  
                              4.2.
                           
                           
                              Vidējais alfa skābes saturs (%)
                           
                        
               
                   
               
               
                   
               
               
                   
               
            5.   APIŅU LAUKU PLATĪBA (hektāros)
               
            
                  
                              5.1.
                           
                           
                              Ražas novākšanas kopējā platība
                           
                        
               
                   
               
               
                   
               
               
                   
               
            
                  
                              5.2.
                           
                           
                              Jauno sējumu kopējā platība (ražas gadā)
                           
                        
               
                   
               
               
                   
               
               
                   
               
            
                  
                              6.
                           
                           
                              APIŅUS AUDZĒJOŠO LAUKSAIMNIEKU SKAITS
                           
                        
               
                  
                     
               
               
                  
                     
               
               
                   
               
            
                  
                              7.
                           
                           
                              APIŅU DAUDZUMS, KAS ATBILST IEPRIEKŠ NOSLĒGTIEM LĪGUMIEM PAR NĀKAMO RAŽU (tonnās)
                           
                        
               
                  
                     
               
               
                  
                     
               
               
                   
               
            
         (1)  Saimniecības cena.
      
         (2)  Dalībvalstis, kuras izmanto savu nacionālo valūtu, piemēro maiņas kursu, kas ir spēkā 1. janvārī nākamajā gadā pēc ražas novākšanas.